पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बुधवार को होशंगाबाद में 9, इटारसी में कोरोना के लक्षण से 6 लोगों की मौत हुई। हाेशंगाबाद जिला अस्पताल में 4, नर्मदा अस्पताल में 2, पांडे हॉस्पिटल में 1, मालवी अस्पताल में 2 लोगों की मौत हुई। इटारसी के खेड़ा शांतिधाम में बुधवार को 11 अंतिम संस्कार हुए। इनमें छह शवों का अंतिम संस्कार कोविड गाइड लाइन से किया गया। वहीं होशंगाबाद के मीडिया कर्मी मनोज अवस्थी का भोपाल में निधन हो गया, वे कोरोना संक्रमित थे। इटारसी में भी हर दिन कोरोना के कारण लाेगों की मौत हो रही है। शांतिधाम में रोज 5 से ज्यादाा अंतिम संस्कार हो रहे हैं। बुधवाार को भी खेड़ा शांतिधाम में 11 अंतिम संस्कार हुए।
डाॅ. मालवी नहीं रहे, माैत के बाद रिपोर्ट पाॅजिटिव
हाेशंगाबाद| शहर के मालवी अस्पताल संचालक डाॅ. बीएम मालवी (76) का निधन हाे गया। मालवीय अस्पताल के मैनेजर गाैतम नगाइच ने बताया कि डाॅक्टर मालवीय की चार दिन पहले तबीयत खराब हुई। वे शुगर के पैसेंट थे। उनका तुरंत इलाज शुरू किया। बाद में उनकी तबियत ज्यादा बिगड़ी ताे उन्हें वेंटीलेंटर पर लिया गया। यहां दाे दिन रहने के बाद वे नहीं रहे। उनकी काेराेना जांच भी की गई थी, लेकिन उस समय तक रिपाेर्ट नहीं आई थी। उनके नहीं रहने के बाद उनकी काेराेना रिपाेर्ट पाॅजिटिव आई है। डाॅ. बीएम मालवी के बेटे डाॅ. श्रवण मालवीय हैं।
332 लोग स्वस्थ होकर घर लौटे, 47 नए पॉजिटिव मिले
जिले में बुधवार 5 मई को कुल 332 कोविड मरीज स्वस्थ होकर अपने घर लौटे हैं। वहीं कोरोना पॉजिटिव 198 केस मिले। इनमें इटारसी में सबसे ज्यादा 55 हैं। इसके बाद केसला में 47 पॉजिटिव मरीज मिले। होशंगाबाद में 25, सिवनीमालवा में 14, सोहागपुर में 16, पिपरिया में 10, बनखेड़ी में 11, डोलरिया में 12 और बाबई में 8 पॉजिटिव केस हैं। इसके अलावा डॉ. श्यामा प्रसाद मुखर्जी सरकारी हॉस्पिटल के कोविड वार्ड में बुधवार को नगरपालिका के कर्मचारी सैनेटाइजर का छिड़काव करने पहुंचे। अस्पताल परिसर में भी यह छिड़काव किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn